To veninder på tur, uge 7 i Porto, hvor prisen på den smukke lejlighed, var aldeles attraktiv. Søgte høj standard på bolig, to separate soveværelser, hyggelig indretning. Vi fik alle ønsker opfyldt - og meget mere til! En fantastisk stor, rummelig lejlighed med stor komfortabel stue, to soveværelser + hver sit badeværelse. Hyggelig balkon med udsigt til smuk have. Køkkenet er veludstyret med alt i hvidevarer. Bag port til gaden, aflåst fordør - begge med kodelås, følte vi os trygge og godt passet på :-) Vi hørte ingen trafik fra gaden eller fra området udenfor. Her var meget stille. Vi nød solopgangen, fra balkonen og næsten 20 gr. Lejligheden ligger højt oppe i kuperede Porto, men i fornuftig gå-afstand fra centrum, hvis man da er ubesværet til bens + kan lide at gå en del / få pulsen op. Vi havde hele vejen igennem, fra booking til tjek ud, en rigtig fin dialog med Lovely Memories. Vores bedste anbefalinger for høj standard og professionel håndtering. Kommer gerne igen :-)